**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱԶԴԱՐԱՐՄԱՆ ՀԱՄԱԿԱՐԳԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ազդարարման համակարգի մասին» 2017 թվականի հունիսի 9-ի Հայաստանի Հանրապետության ՀՕ-97-Ն օրենքի (այսուհետ՝ Օրենք) 1-ին հոդվածում «պետական հիմնարկների և կազմակերպությունների, ինչպես նաև հանրային նշանակության կազմակերպությունների» բառերը փոխարինել «և կազմակերպությունների» բառերով:

**Հոդված 2.** Օրենքի 2-րդ հոդվածի 1-ին մասի՝

1. 1-ին կետում «պետական հիմնարկներում և կազմակերպություններում, ինչպես նաև հանրային նշանակության կազմակերպություններում» բառերը փոխարինել «ինչպես նաև կազմակերպություններում» բառերով։
2. 2-րդ կետում «պաշտոնատար անձի կամ մարմնի հետ» բառերը փոխարինել «պաշտոնատար անձի, մարմնի կամ կազմակերպության հետ» բառերով:
3. 4-րդ կետում «պետական հիմնարկ և կազմակերպություն» բառերը փոխարինել «պետական և համայնքային կազմակերպություն» բառերով:
4. 5-րդ կետից հանել «, որի աշխատողների կամ հաստիքների քանակը գերազանցում է հիսունը» բառերը:
5. 7-րդ կետը շարադրել հետևյալ խմբագրությամբ՝

«7) **կոռուպցիոն բնույթի դեպքեր**՝ ՀՀ քրեական օրենսգրքի 6-րդ հավելվածով սահմանված կոռուպցիոն հանցագործություններ.»։

**Հոդված 3.** Օրենքի 4-րդ հոդվածում՝

1. 1-ին մասը լրացնել հետևյալ բովանդակությամբ նոր 3-րդ կետով․

«3. ազդարարում հանրությանը։»:

1. լրացնել հետևյալ բովանդակությամբ նոր 4-րդ մասով`

«4. Հանրությանն ազդարարումը զանգվածային լրատվության միջոցների, համացանցի, հասարակական միավորումների և այլ կազմակերպությունների, հավաքների կամ որևէ այլ միջոցով հաղորդումը հասարակությանը հայտնի դարձնելն է:»:

**Հոդված 4.** Օրենքի 8-րդ հոդվածում՝

1. 1-ին մասում «հանցագործության» բառը փոխարինել «կոռուպցիոն բնույթի դեպքի կամ շահերի բախման կամ էթիկայի կանոնների կամ անհամատեղելիության պահանջների կամ այլ սահմանափակումների կամ հայտարարագրման հետ կապված խախտման կամ հանրային շահերին ուղղված այլ վնասի կամ դրանց սպառնալիքի»

2. 4-րդ մասում «դատախազությանը» բառից հետո ավելացնել « և Կոռուպցիայի կանխարգելման հանձնաժողովին» բառերը:

**Հոդված 5.** Օրենքի 9-րդ հոդվածի 2-րդ մասը շարադրել նոր խմբագրությամբ.

«2. Հայաստանի Հանրապետության գլխավոր դատախազությունը և Կոռուպցիայի կանխարգելման հանձնաժողովը իրենց իրավասության շրջանակներում ապահովում են միասնական էլեկտրոնային հարթակ մուտքագրված յուրաքանչյուր հաղորդման հաշվառումը, քննարկումը, իրենց իրավասությունների շրջանակներում միջոցների ձեռնարկումը և անհրաժեշտության դեպքում՝ համապատասխան ակտի ընդունումը:»:

**Հոդված 6.** Օրենքը լրացնել հետևյալ բովանդակությամբ նոր 9.1-րդ հոդվածով.

«**Հոդված 9.1. Ազդարարման հաղորդումների հաշվառումը և համակարգումը**

1. Ազդարարման հաղորդումների հաշվառումը և համակարգումը իրականացնում է Կոռուպցիայի կանխարգելման հանձնաժողովը:

2. Յուրաքանչյուր կիսամյակ պետական և տեղական ինքնակառավարման մարմինները, անկախ, ինքնավար մարմինները, դատախազությունը, քննչական մարմինները և ՀՀ ազգային ժողովը Մարդու իրավունքների պաշտպանին են ներկայացնում ազդարարման հետ կապված համապատասխան վիճակագրություն:

3. Հաշվետվությունը և վիճակագրությունը պետք է զետեղված լինեն ըստ հետևյալ տողերի՝ ներքին, արտաքին, հանրային և միասնական էլեկտրոնային հարթակի միջոցով ներկայացված: Յուրաքանչյուր տարվա վերջում հաշվետվությունը և վիճակագրությունը ամփոփվում և հրապարակվում է [www.azdararir.am](http://www.azdararir.am) ազդարարման միասնական էլեկտրոնային հարթակի կայքէջում և ՀՀ վարչապետի աշխատակազմի e-gov.am կայքէջում:»:

**Հոդված 7.** Օրենքը լրացնել հետևյալ բովանդակությամբ նոր 5.1-րդ գլխով.

«

**ԳԼՈՒԽ 5.1**

**ԱԶԴԱՐԱՐՈՒՄ ՀԱՆՐՈՒԹՅԱՆԸ**

**Հոդված 9.2.** **Ազդարարում հանրությանը**

Ազդարարը կարող է առանց անմիջական ղեկավարին կամ նրա վերադասին կամ նրա նկատմամբ վերահսկողություն իրականացնող այլ անձին կամ իրավասու մարմնին նախապես ծանուցելու, հաղորդումը (այդ թվում՝ անանուն) հայտնի դարձնել հանրությանը զանգվածային լրատվության միջոցների, համացանցի, հասարակական միավորումների և այլ կազմակերպությունների, հավաքների կամ որևէ այլ միջոցով, եթե հաղորդումն անհապաղ չներկայացնելը կարող է վնաս պատճառել հանրային շահերին:

**Հոդված 8.** Օրենքի 10-րդ հոդվածում՝

1. 2-րդ մասը լրացնել հետևյալ բովանդակությամբ նոր նախադասությամբ՝ «Ազդարարն ունի իրավասու մարմիններից գաղտնի խորհրդատվություն և իրավաբանական աջակցություն ստանալու իրավունք:»:
2. 3-րդ մասը շարադրել հետևյալ խմբագրությամբ՝

«3. Ազդարարը կարող է պաշտպանություն ստանալու համար դիմել իրավասու մարմնին, որը պարտավոր է անհապաղ քննարկել դիմումը և կայացնել համապատասխան որոշում:

Ազդարարին պաշտպանություն տրամադրելու վերաբերյալ որոշումը ենթակա է կատարման իրավասու պետական մարմինների կողմից Հայաստանի Հանրապետության քրեական դատավարության օրենսգրքի 9-րդ գլխով սահմանված կարգով, այնքանով, որքանով իր էությամբ (mutatis mutandis) կիրառելի է:»:

1. լրացնել նոր 6-րդ և 7-րդ մասերով հետևյալ բովանդակությամբ՝

«6. Ազդարարը չի կարող ենթարկվել որևիցե պատասխանատվության ազդարարման համար, բացառությամբ եթե նրա արարքը պարունակում է հանցակազմ:

7. Ազդարարին վնասակար գործողություններից կամ դրանց հետևանքներից պաշտպանելու նպատակով իրավասու մարմինն իր իրավասության շրջանակներում՝

1) ապահովում է տեղեկությունների գաղտնիությունը.

2) ստեղծում է ազդարարի կողմից իր ծառայողական պարտականությունների անարգել իրականացման համար բավարար պայմաններ.

3) ապահովում է ազդարարին արհեստականորեն հանձնարարականներով չծանրաբեռնելը.

3) ազդարարի գործունեությանն անհարկի և ապօրինի միջամտությունների դեպքում ձեռնարկում է դրանց վերացման ուղղությամբ համապատասխան միջոցներ.

4) անհրաժեշտության դեպքում՝ ազդարարին հնարավորության դեպքում տեղափոխում է այլ աշխատասենյակ.

5) ձեռնարկում է համապատասխան միջոցներ ազդարարի աշխատանքային իրավունքների վերականգնման ուղղությամբ, այդ թվում՝ ազդարարին վերականգնում է աշխատանքի, հատուցում նրա կրած վնասները.

6) ձեռնարկում է իրավիճակից բխող՝ ազդարարի պաշտպանությանն ուղղված անհրաժեշտ այլ միջոցներ:»:

**Հոդված 9.** Օրենքի 12-րդ հոդվածը լրացնել նոր 4-րդ մասով հետևյալ բովանդակությամբ՝ «Ազդարարի նկատմամբ ձեռնարկված գործողության կամ անգործության իրավաչափությունը ապացուցելու պարտականությունը կրում է պատասխանողը:»:

**Հոդված 10. Եզրափակիչ մաս.**

Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ**

**ԿԱՏԱՐԵԼՈՒ ՄԱՍԻՆ**

**Հոդված 1.** «Կոռուպցիայի կանխարգելման հանձնաժողովի մասին» 2017 թվականի հունիսի 9-ի Հայաստանի Հանրապետության ՀՕ-96-Ն օրենքի (այսուհետ՝ Օրենք) 23-րդ հոդվածի 1-ին մասը լրացնել հետևյալ բովանդակությամբ նոր 13-րդ կետով.

13) միասնական էլեկտրոնային հարթակ մուտքագրված յուրաքանչյուր ազդարարման հաշվառումը, քննարկումն ապահովելը, միջոցներ ձեռնարկելը, ազդարարման հաղորդումների ընդհանուր հաշվառումը, համակարգումը, վիճակագրության վարումը և «Ազդարարման համակարգի մասին» օրենքով սահմանված մյուս գործառույթների իրականացումը:

**Հոդված 2.** Օրենքի 24-րդ հոդվածի 1-ին մասը լրացնել հետևյալ բովանդակությամբ նոր 35-րդ կետով.

35) ապահովում է միասնական էլեկտրոնային հարթակ մուտքագրված յուրաքանչյուր ազդարարման հաշվառումը, քննարկումը, իր իրավասությունների շրջանակներում ձեռնարկում է միջոցներ, իրականացնում է ազդարարման հաղորդումների ընդհանուր հաշվառումը, համակարգումը, վիճակագրության վարումը և «Ազդարարման համակարգի մասին» օրենքով սահմանված այլ լիազորություններ:

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆԱԴՐԱԿԱՆ**

**Օ Ր Ե Ն Ք Ը**

**«ՄԱՐԴՈՒ ԻՐԱՎՈՒՆՔՆԵՐԻ ՊԱՇՏՊԱՆԻ ՄԱՍԻՆ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Մարդու իրավունքների պաշտպանի մասին» 2016 թվականի դեկտեմբերի 16-ի ՀՕ-1-Ն սահմանադրական օրենքի (այսուհետ՝ Օրենք) 2-րդ հոդվածի 1-ին մասը «վերականգնմանը,» բառից հետո լրացնել «այդ թվում՝ երաշխավորում է ազդարարների պաշտպանությունն ու իրականացնում է վերահսկողություն դրա նկատմամբ, նպաստում է» բառերով:

**Հոդված 2.** Օրենքի 16-րդ հոդվածը լրացնել հետևյալ բովանդակությամբ նոր 1.1.-ին մասով՝

«1.1. Ազդարարն իրավունք ունի դիմելու Պաշտպանին իր իրավունքների և ազատությունների խախտման, խախտման սպառնալիքի և օրենքով նախատեսված այլ դեպքերում:»:

**Հոդված 3.** Օրենքի 24-րդ հոդվածի 1-ին մասը լրացնել հետևյալ բովանդակությամբ նոր 8-րդ և 9-րդ մասերով՝

«8) դիմելու իրավասու մարմնին՝ ազդարարի և նրա հետ փոխկապակցված անձանց նկատմամբ Հայաստանի Հանրապետության քրեական դատավարության օրենսգրքով սահմանված հատուկ պաշտպանության միջոցներ կիրառելու համար ազդարարի պաշտպանության.

9) դիմելու իրավասու պետական կամ տեղական ինքնակառավարման մարմնին, պաշտոնատար անձին կամ կազմակերպությանը՝ առաջարկելով ձեռնարկել ազդարարի խախտված իրավունքների պաշտպանության և վերականգնման ուղղությամբ միջոցառումներ:»:

**Հոդված 4.** Օրենքի 26-րդ հոդվածում՝

1) 1-ին մասը լրացնել հետևյալ բովանդակությամբ նոր 5-րդ և 6-րդ մասերով՝

«5) ազդարարի և նրա հետ փոխկապակցված անձանց պաշտպանության համար իրավասու մարմին դիմելու վերաբերյալ.

6) դիմելու իրավասու պետական կամ տեղական ինքնակառավարման մարմնին, պաշտոնատար անձին կամ կազմակերպությանը՝ ազդարարի խախտված իրավունքների պաշտպանության և վերականգնման ուղղությամբ միջոցառումներ ձեռնարկելու առաջարկով:»:

2) 2-րդ մասում «կետում» բառը փոխարինել «և 6-րդ կետերում» բառերով:

3) 4-րդ մասում «1-ին և 3-րդ» բառերը փոխարինել «1-ին, 3-րդ և 6-րդ» բառերով:

4) 5-րդ մասում «կետում» բառը փոխարինել «և 6-րդ կետերում» բառերով:

**Հոդված 5.** Օրենքի 5-րդ գլուխը լրացնել հետևյալ բովանդակությամբ նոր 30.2.-րդ հոդվածով՝

**«Հոդված 30.2. Պաշտպանի լիազորությունները ազդարարների պաշտպանության հարցում**

1. Պաշտպանն ապահովում է ազդարարների պաշտպանությունը և ազդարարների պաշտպանության ոլորտում իրականացնում է վերահսկողություն, մոնիթորինգ և տվյալների հավաքագրում:
2. Պաշտպանն իրավասու է՝
3. ստանալ և քննարկել ազդարարի նկատմամբ վնասակար գործողությունների վերաբերյալ բողոքները,
4. ստանալ ազդարարի կողմից ներկայացված հաղորդումներին պատշաճ ընթացք չտալու կամ ազդարարման մասին օրենսդրության պահանջների այլ խախտումների վերաբերյալ բողոքներ և միջոցներ ձեռնարկել դրանց կապակցությամբ,
5. ձեռնարկել պաշտպանական և վերականգնողական միջոցառումներ,
6. նախաձեռնել պատասխանատվության միջոցների կիրառումն ապահովելու ուղղությամբ գործողություններ կամ ձեռնարկել վնասակար գործողությունների դեմ իրավական պաշտպանության այլ միջոցներ,
7. իրականացնել ազդարարների պաշտպանության մեխանիզմների արդյունավետության մոնիթորինգ և գնահատում,
8. հավաքել վիճակագրություն ազդարարների կողմից իրավասու մարմիններ ներկայացվող հաղորդումների (տեսակների, ձևերի) և ազդարարներին տրամադրվող պաշտպանության վերաբերյալ:»:

**Հոդված 6.** Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը։